Հայաստանի հետ հարաբերությունները կարգավորելու ուղղությամբ Թուրքիան առաջընթաց քայլ կկատարի այն ժամանակ, երբ համոզվի, որ Հայաստանի Սահմանադրական դատարանի կայացրած որոշումը չի հակասում երկկողմ արձանագրությունների բովանդակությանն ու փիլիսոփայությանը: Առայժմ Երեւանից հնչող հայտարարությունները Թուրքիային չեն համոզում. այդ մասին երեքշաբթի օրը թուրքական NTV հեռուստաընկերությանը տված հարցազրույցում հայտարարել է Թուրքիայի արտգործնախարար Ահմեդ Դավութօղլուն: